Slik velger du riktig mobilabonnement
NetCom fyller 20 år i år, og klinket til med et kampanjetilbud for deg som bruker ekstreme mengder data på mobilen. Bestilte du før 20. oktober, skulle du kunne surfe så mye du ville på mobilen i ett år for 299 kroner per måned. Drøyt to uker før den opprinnelige fristen, valgte Netcom å gå tilbake på dette. De tilbyr nå 6 GB per måned, i stedet for fri bruk. Telenor og Tele2 svarte på NetComs jubileumstilbud med å øke datagrensen til 6 GB per måned for 299 kroner i et år. Men disse kampanjetilbudene kan vel umulig lønne seg for alle mobilkunder? Svaret er nei.Et normalt dataforbruk på mobilen ligger i dag på anslagsvis 200-500 megabyte per måned. Hvis du streamer mye musikk eller video, kan tallet gå dramatisk opp. Du skal imidlertid være en rimelig aktiv mobilbruker for å nå mobilselskapenes maksgrenser, som normalt ligger på 5-6 gigabyte i måneden. Normalt betaler du mellom 298-599 kroner per måned for slike datamengder.Er du derimot i kategorien som bruker trådløst nett hjemme og på jobben, og aktiverer offline-modus på WiMP og som ikke streamer Netflix-filmer på toget, så kan det finnes rimeligere alternativer.NetCom annonserte i mai at de ville inkludere fri bruk av ringeminutter, SMS og MMS i alle sine abonnementer, og heller sette prisen etter datamengde. Flere mobilselskaper kan ha tenkt tanken, men det var altså NetCom som startet den store omveltningen vi har sett i mobilmarkedet de siste månedene. De fleste andre mobilselskapene fulgte smått om senn etter, og vi burde egentlig hatt et svært egalitært marked som ville gjøre det lett for deg å finne frem til det beste abonnementet.Dermed blir det kanskje ikke like lett å se at NetComs kampanjetilbud har hastigheter på inntil 80 Mbit/s, mens tilbudene til Telenor og djuice's (6 GB/mnd.) bare gir deg 10 Mbit/s - eller Tele 2s tilbud (6 GB/mnd.) hvor du får hastigheter på inntil 21 Mbit/s. Felles for disse tre kampanjetilbudene er at du er bundet til operatøren i ett år, og at du får helt andre priser og vilkår når året er omme. Skulle det komme andre abonnementsløsninger i løpet av året som er billigere eller bedre, må du vente til bindingstiden utløper før du kan bytte. Ikke bytt abonnement før du har gått gjennom denne sjekklisten
Du kan vinne stort på priskrigen.